Diari Oficial de la Generalitat Valenciana


Sumari del DOGV 5315, del 01-08-2006 (2006/9245)

RESOLUCIÓ de 21 de juliol de 2006, del director general d'Ensenyament, per la qual es determina l'òrgan competent per a la certificació d'activitats del professorat en centres de dansa que hagen cessat en la seua activitat docent.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9245


Data del document
:   21-07-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * espectacles
    * personal docent
    * ensenyament privat
    * centre d'ensenyament

RESOLUCIÓ de 21 de juliol de 2006, del director general d'Ensenyament, per la qual es determina l'òrgan competent per a la certificació d'activitats del professorat en centres de dansa que hagen cessat en la seua activitat docent. [2006/F9245]  
El Decret 798/2005, d'1 de juliol (BOE de 20 de juliol del 2005), va establir els requisits per a obtindre l'equivalència a efectes de docència entre els estudis complets de dansa anteriors a la Llei Orgànica 1/1990, de 3 d'octubre, d'Ordenació General del Sistema Educatiu, i els estudis superiors de dansa regulats en esta.  
L'Orde ECI/1082/2006, de 6 d'abril (BOE de 14 d'abril del 2006), per a l'aplicació de l'esmentat decret establix, en l'article 5, l'acreditació de l'experiència professional docent en centres privats no oficials reconeguts o autoritzats, o en centres privats autoritzats.  
En el número 2 de l'esmentat article 5 s'indica que en el cas que el centre haja cessat en les seues activitats el certificat haurà de ser expedit pels òrgans corresponents de les administracions educatives.  
Procedix, per tant, establir el procediment i l'òrgan competent per a emetre, amb la sol·licitud prèvia dels interessats, l'esmentat certificat en el cas que el centre reconegut o autoritzat haja cessat en les seues activitats amb antelació a la data de la present resolució.  
Per això, fent ús de les competències que m'atribuïx l'Orde de 3 de juny del 2005 (DOGV de 15 de juny del 2005) que desenvolupa el Reglament Orgànic i Funcional de la Conselleria de Cultura, Educació i Esport, resolc:  
Primer  
Quan un centre reconegut o autoritzat per al desenvolupament d'ensenyaments reglats de dansa haguera cessat en la seua activitat amb antelació a la data de la present resolució, el professorat que requerisca certificat de les seues activitats docents en tal centre haurà de sol·licitar-ho a la Secció de Centres de la corresponent Direcció Territorial de Cultura, Educació i Esport aportant la documentació següent:  
. Contracte de treball.  
. Certificat de vida laboral de l'INEM.  
. Codi del centre docent.  
. Quanta informació complementària dispose, especialment relacionada amb la titularitat i l'autorització del centre docent.  
Segon  
A partir de la data de publicació de la present resolució, els centres docents autoritzats a impartir ensenyaments de dansa que cessen en les seues activitats hauran de depositar tota la documentació relativa al funcionament del centre, al professorat i a la situació acadèmica de l'alumnat en el conservatori professional de dansa a què estiguen adscrits.  
DISPOSICIONS FINALS  
Primera  
La Inspecció d'Educació col·laborarà amb la Secció de Centres de la corresponent direcció territorial en tot allò que ajude a resoldre les situacions plantejades.  
Segona  
La present resolució produirà efectes l'endemà de la seua publicació en el Diari Oficial de la Generalitat.  
València, 21 de juliol de 2006.. El director general d'Ensenyament: Josep Vicent Felip i Monlleó.